smcproject/ml-wiki-sentences huggingface dataset:
എന്നിരുന്നാലും, ഇത് ജാവനീസ്, മിനാഹാസ പാരമ്പര്യങ്ങളുമായി ഏറ്റവും ശക്തമായി ബന്ധപ്പെട്ടിരിക്കുന്നു.
ജാവയിൽ, നാസി കുനിംഗ് ഒരു തുംപെങ് എന്ന കോണിന്റെ രൂപത്തിലും വിളമ്പാറുണ്ട്.
ഇത് സാധാരണയായി പ്രത്യേക പരിപാടികളിൽ ആണ് കഴിക്കുന്നത്.
തൂമ്പെങ്ങിൻ്റെ മുകൾഭാഗം ചടങ്ങിനെത്തിയ ഏറ്റവും മുതിർന്ന വ്യക്തിക്ക് നൽകുന്ന പതിവുണ്ട്.
ഏറ്റവും പ്രചാരമുള്ള നാസി കുനിംഗ് വേരിയന്റുകളിൽ ഒന്ന് വടക്കൻ സുലവേസിയി ലെ മനാഡോയിൽ നിന്നാണ് വരുന്നത്, അതിൽ കകലാങ് (സ്കിപ്പജാക്ക് ട്യൂണ) ചേർക്കുന്നു.
ചേരുവകളും വിളമ്പലും
മഞ്ഞളും തേങ്ങാപ്പാലും ചേർക്കുന്നതിനോട് ഒപ്പം , ചിലപ്പോൾ അരി പാകം ചെയ്യുമ്പോഴും ആവിയിൽ വേവിക്കുമ്പോഴും പാണ്ടൻ , ചെറുനാരങ്ങ എന്നിവയും അതിൽ ചേർക്കുന്നു.
ഇത് മഞ്ഞ ചോറിൻ്റെ ആകർഷകമായ നിറത്തിനും സുഖകരമായ സുഗന്ധത്തിനും മൃദുവായ ഘടനയ്ക്കും രുചികരമായ സ്വാദിനും കാരണമാകുന്നു.
ഈ സുഗന്ധമുള്ള അരി വിഭവം ഒന്നുകൂടെ രുചികരമാക്കുന്നതിനായി കറുവപ്പട്ട , ഏലം , ഗ്രാമ്പൂ , വയന ഇലകൾ തുടങ്ങിയ ചില സുഗന്ധവ്യഞ്ജനങ്ങളും ചേർക്കാറുണ്ട്.
നാസി കുനിങ്ങ് സാധാരണയായി പലതരം സൈഡ് വിഭവങ്ങൾക്ക് ഒപ്പം ആണ് വിളമ്പുന്നത് .
സാധാരണയായി കുത്തിപ്പൊരിച്ച ഓംലെറ്റ് ,  സെരുണ്ടെങ് (ചതച്ച തേങ്ങയുടെയും ചില സുഗന്ധവ്യഞ്ജനങ്ങളുടെയും ചമ്മന്തി), ഉരാപ്പ് ( ചതച്ച തേങ്ങാ ചേർത്ത പച്ചക്കറികൾ ), സംബാൽ ഗൊരെങ്ങ് (ഉരുളക്കിഴങ്ങും പുളിപ്പിച്ച സോയാബീനിൽ നിന്ന് ഉണ്ടാക്കുന്ന ടെമ്പേയും എരിവുള്ള സോസിൽ കാരാമലൈസ് ചെയ്തത് ), തേരി കകാങ് (വറുത്ത നെത്തോലി മീനും കപ്പലണ്ടിയും), അയം ഗോറെങ് (ജാവനീസ് ശൈലിയിലുള്ള വറുത്ത ചിക്കൻ), ബലാഡോ ഉദാങ് (മുളകിട്ട ചെമ്മീൻ), അല്ലെങ്കിൽ പെർകെഡൽ (ഉരുളക്കിഴങ്ങ് പൊരിച്ചെടുത്തത്) എന്നീ വിഭവങ്ങൾക്കൊപ്പം ആണ് നാസി കുനിങ്ങ് വിളമ്പാറുള്ളത്.
കൂടുതൽ വിപുലമായ നാസി കുനിംഗിൽ പശുവിന്റെ വറുത്ത തലച്ചോറ്,  പശുവിന്റെ വറുത്ത ശ്വാസകോശം, ബീഫ്, സീഫുഡ് എന്നിവ ഉൾപ്പെട്ടേക്കാം.
കെറുപുക്ക് ഉടാങ് ( ചെമ്മീൻ വിഭവം ) അല്ലെങ്കിൽ എമ്പിംഗ് ചിപ്‌സ്, അലങ്കാരമായി മുറിച്ച വെള്ളരിക്ക, തക്കാളി എന്നിവ ഉപയോഗിച്ച് നാസി കുനിങ്ങ് വിളമ്പുന്നത് സാധാരണമാണ്.
റഫറൻസുകൾ ബാഹ്യ ലിങ്കുകൾ നാസി കുനിംഗ് പാചകക്കുറിപ്പ്
കോലത്തിരി രാജവംശം ഇംഗ്ലീഷ് വിലാസം https://ml.wikipedia.org/wiki/Kolathiri ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
കോലത്ത് നാട്ടിലെ പ്രാചീന രാജവംശമായ മൂഷകരാജവംശത്തിലെ ഏറ്റവും മുതിർന്ന കാരണവരുടെ സ്ഥാനപ്പേര്.
മൂഷകരാജവംശത്തിന്റെ ക്ഷയത്തെത്തുടർന്ന് അതിന്റെ തുടർച്ചയായി കോലത്ത് നാട്ടിൽ ഉദയംകൊണ്ട രാജവംശമാണിത്.
കോലസ്വരൂപം എന്നും ഈ രാജകുടുംബം അറിയപ്പെട്ടിരുന്നു.
കരുതുന്സമുദായത്തിൽ പെട്ടവരാണ് കോലത്തിരിമാർ.
കോലത്തിരി തുളുനാട്ടിൽനിന്നും വന്ന ബണ്ട് സമുദായത്തിൽ നിന്നുള്ളവരാണെന്ന് ആന്ത്രോപ്പോളജിസ്റ്റായ അയിനാപ്പള്ളി അയ്യപ്പൻ പറയുന്നു 1 എന്നാൽ മറ്റൊരു പക്ഷം കൊലയൻ എന്നാ യഥാവർ ആണ് എന്നും പറയപ്പെടുന്നു ഇതിന് തെളിവ് ആയി കോലത്തിരി തായി പരദേവത ആയ കപ്പാട് ഭഗവതിയെ എടുകാം മണിയാനികളുടെ പ്രധാന കഴകത്തിൽ ഉള്ള തെയ്യം കോലത്തിരി രാജാവിന്റെ പ്രധാന ആരാധന മുർത്തി ആണ്.
ചിറക്കൽ കോവിലകത്തിലെ രാജാക്കന്മാരും  കോലത്തിരിമാർ എന്നറിയപ്പെട്ടിരുന്നു.
പന്ത്രണ്ടാം ശതകത്തിൽ മഹോദയപുരത്തെ കുലശേഖരപെരുമാളിന്റെ കാലശേഷം ഏറ്റവും ശക്തരായ രാജവംശം ഏഴിമല ആസ്ഥാനമാക്കിയ ഈ രാജകുടുംബത്തിന്റേതായിരുന്നു.
ഉദയവർമ്മൻ കോലത്തിരിയുടെ ആസ്ഥാന കവിയായിരുന്നു ചെറുശ്ശേരി.
ചെറുശ്ശേരി കോലത്തിരിയുടെ സുഹൃത്തായിരുന്നു.
കേരളോൽപ്പത്തി , കേരളമാഹാത്മ്യം എന്നീ കൃതികളിൽ കോലത്തിരിയുടെ ആവിർഭാവത്തെക്കുരിച്ച് പരാമർശമുണ്ട് അവലംബം
1 Indian anthropologist Ayinapalli Aiyappan states that a powerful and warlike clan of the Bunts was called Kola Bari and the Kolathiri Raja of Kolathunadu was a descendant of this clan.
ഹരിപ്പാട് ഇംഗ്ലീഷ് വിലാസം https://ml.wikipedia.org/wiki/Harippad
കുമാരപുരം അനന്തപുരം കെട്ടാരത്തിൽ താമസിച്ചാണ് വലിയകോയിത്തമ്പുരാൻ മയൂരസന്ദേശം എഴുതിയത്
9°18′0″N 76°28′0″E ﻿ / ﻿ 9.30000°N 76.46667°E ﻿ / 9.30000; 76.46667
ആലപ്പുഴ ജില്ലയിലെ കാർത്തികപ്പള്ളി താലൂക്കിന്റെ ആസ്ഥാനമാണ് ഹരിപ്പാട് .
മധ്യതിരുവിതാംകൂറിലെ പ്രധാനപ്പെട്ട കാർഷിക മേഖലയായ ഓണാട്ടുകരയിലെ പ്രമുഖമായ നഗരങ്ങളിൽ ഒന്നാണ് ഹരിപ്പാട്.
ഹരിപ്പാടിന്റെ പ്രാന്തപ്രദേശങ്ങളായ നങ്ങ്യാർകുളങ്ങര , ചേപ്പാട് , ചിങ്ങോലി , പള്ളിപ്പാട് , കുമാരപുരം,
കാർത്തികപ്പള്ളി , കാരിച്ചാൽ , ആനാരി , ചെറുതന , വെള്ളംകുളങ്ങര, പിലാപ്പുഴ, പായിപ്പാട് , മണ്ണാറശ്ശാല എന്നീ പ്രദേശങ്ങളിലായി ചെറുതും വലുതുമായ നൂറോളം ക്ഷേത്രങ്ങൾ ഉള്ളതിനാൽ ഹരിപ്പാട് ക്ഷേത്രങ്ങളുടെ നഗരം എന്ന് അറിയപ്പെടുന്നു.
മഹാഭാരത കഥയിലെ 'ഏകചക്ര' എന്ന നഗരമാണു ഹരിപ്പാട് എന്നൊരു ഐതിഹ്യം നിലവിലുണ്ട്.
കേരളചരിത്രത്തിൽ പരാമർശിച്ചിട്ടുള്ള  ഹരിഗീതപുരമാണു പിന്നീട് ഹരിപ്പാട് എന്നറിയപ്പെട്ടതെന്നാണു മറ്റൊരു ഐതിഹ്യം.
ഹരിപ്പാട്ടുള്ള മണ്ണാറശ്ശാല നാഗരാജക്ഷേത്രം വളരെ പ്രസിദ്ധമാണ്.
പ്രശസ്തമായ മണ്ണാറശ്ശാല നാഗരാജക്ഷേത്രം സ്ഥിതി ചെയ്യുന്നതു ഹരിപ്പാടാണ്.
കന്നി, തുലാം മാസങ്ങളിലെ ആയില്യം നാളുകളിൽ ഈ ക്ഷേത്രത്തിൽ നടക്കുന്ന പൂജാദികർമങ്ങളിൽ പങ്കെടുക്കാൻ കേരളത്തിനു പുറത്തുനിന്നും നിരവധി ആളുകളും വിദേശികളും ഇവിടെ എത്താറുണ്ട്.
ഹരിപ്പാട് സുബ്രഹ്മണ്യക്ഷേത്രം ,' 'ത്യപ്പക്കുടം മഹാദേവക്ഷേത്രം'വലിയകുളങ്ങര ദേവീക്ഷേത്രം, മണക്കാട്ട്‌ ദേവി ക്ഷേത്രം എന്നിവയും പ്രശസ്തങ്ങളാണ്.
ക്ഷേതങ്ങളുടെ കാര്യത്തിലെന്നപോലെ, നിരവധി ബ്രാഹ്മണ ഇല്ലങ്ങളും, കൊട്ടാരങ്ങളും, ഹരിപ്പാടിന്റെ പ്രത്യേകതയാണ്.
അനന്തപുരംകൊട്ടാരം, കാ൪ത്തികപ്പള്ളി കൊട്ടാര൦, ചെമ്പ്രോത്ത് കൊട്ടാരം, കരിപ്പോലിൽ കൊട്ടരം എന്നീ   ക്ഷത്രിയ കോവിലകങ്ങളും പുല്ലാംവഴി ഇല്ലം, കരിങ്ങമൺ ഇല്ലം, ചെങ്ങാറപ്പള്ളി ഇല്ലം എന്നീ ഉയർന്ന മലയാള ബ്രാഹ്മണ ഇല്ലങ്ങളും, പുത്തിയിൽ ഇല്ലം, കൊച്ചു മഠം കാരിക്കമഠം എന്നീ ശിവദ്വിജബ്രാഹ്മണരുടെ(മൂസ്സത്) മഠങ്ങൾ, പുഷ്പക ഉണ്ണിമാരുടെ മഠങ്ങൾ, കഴകകാരായ വാര്യന്മാരുടെ ഗൃഹങ്ങൾ, മാരാർ സമുദായക്കാരുടെ ഭവനങ്ങൾ, നായർ സമുദായ അംഗങ്ങളുടെ ഗൃഹങ്ങൾ എന്നിവ കൊണ്ട് പ്രസിദ്ധമാണ് ഹരിപ്പാട്.
ക്ഷേത്രങ്ങളുടെ ബാഹുല്യം കൊണ്ടുതന്നെ അമ്പലവാസി സമൂഹത്തിൽപെട്ട വാര്യർ മാരാർ , ഇളയത് , ശർമ്മ , തുടങ്ങിയ അബ്രാഹ്മണ സമൂഹത്തിൽ പെട്ടവരുടേയും, നമ്പൂതിരി , പോറ്റി , മൂത്തത് , എമ്പ്രാന്തിരി , അയ്യർ(തമിഴ് ബ്രഹ്മണർ)  തുടങ്ങിയ ബ്രാഹ്മണസമൂഹത്തിൽ പെട്ടവരുടേയും കുടുംബങ്ങൾ ഹരിപ്പാട് ധാരാളമായി കാണാൻ കഴിയും.
ജനസംഖ്യയുടെ സിംഹഭാഗവും നായന്മാർ ആണ്.
കേരളവർമ്മ വലിയ കോയിത്തമ്പുരാൻ ' മയൂരസന്ദേശം ' എഴുതിയതു ഹരിപ്പാട് അനന്തപുരത്തു കൊട്ടാരത്തിൽ താമസിച്ചുകൊണ്ടായിരുന്നു.
ഹരിപ്പാട് ക്ഷേത്രമതിലിനുള്ളിൽ മയിലുകളെ സൂക്ഷിക്കുന്ന മയിൽശാലയിൽ വെച്ചു മയിലിനെ കണ്ടുമുട്ടുന്നതും, ഹരിപ്പാട് മുതൽ തിരുവനന്തപുരം വരെയുള്ള വഴിയോരദ്യശ്യങ്ങളും എന്നിവ വിശദമായി മയൂരസന്ദേശത്തിൽ വർണിച്ചിട്ടുണ്ട്.
ശ്രീകുമാരൻ തമ്പി (സിനിമ, സാഹിത്യം), പി. ജി. തമ്പി (രാഷ്ട്രീയം , സാഹിത്യം), സി. ബി. സി. വാര്യർ (രാഷ്ട്രീയം), ജി. പി. മംഗലത്തുമഠം (രാഷ്ട്രീയം), ഹരിപ്പാട് രാമക്യഷ്ണൻ (കഥകളി), ടി. എൻ. ദേവകുമാർ (രാഷ്ട്രീയം), കെ. മധു (സിനിമ), നവ്യാ നായർ (സിനിമ), ഹരിപ്പാട് സോമൻ (സിനിമ), എം.ജി ശ്രീകുമാർ (സിനിമ), എം.ജി രാധാകൃഷ്ണൻ , കെ ഓമനക്കുട്ടി(സംഗീതം) , അശോകൻ [സിനിമ] അനിൽ പനച്ചൂരാൻ (കവി), പി. ശേഷാദ്രി അയ്യർ രാമൻകുട്ടി (സംഗീതം), മലബാർ ഗോപാലൻ നായർ (സംഗീതം ), ഡോ. വി എസ്സ് ശർമ്മ (സാഹിത്യകാരൻ, വാഗ്മി), ഹരിപ്പാട് കെ.പി. എൻ പിള്ള (സംഗീതം ) ദേവദാസ് (ഗാനരചന ) ആർ. ലോപ (സാഹിത്യം) എന്നിവർ പ്രസിദ്ധരായ ഹരിപ്പാട് സ്വദേശികളാണ്.
അതുപോലെ തന്നെ വള്ളംകളിയുടെ ഹൃദയഭൂമിയാണ് ഹരിപ്പാട്.
ഹരിപാടിന്റെ പ്രാന്തഭാഗങ്ങളിൽ ആണ് ഏറ്റവും കൂടുതൽ വള്ളം കളിമൽസരങ്ങളും ചുണ്ടൻവള്ളങ്ങൾ ഉള്ളതും.
ആനാരിചുണ്ടൻ,ചെറുതന,പായിപ്പാട്,ആയാപറമ്പ്,വെള്ളംകുളങ്ങര,കരുവാറ്റ ശ്രീഗണേഷ്, തൃക്കുന്നപ്പുഴ ദേവാസ് എന്നി ചുണ്ടൻവള്ളങ്ങളും ഒട്ടനേകം ചുരുട്ട് വള്ളങ്ങളും ഹരിപ്പാടിന്റെ മാത്രം പ്രത്യേകതയാണ്
സുപ്രസിദ്ധമായ ' പായിപ്പാട് വള്ളംകളി ' ഹരിപ്പാട് സുബ്രഹ്മണ്യക്ഷേത്രവുമായി ബന്ധപ്പെട്ടിരിക്കുന്നു.
ഹരിപ്പാടിലെ പ്രശസ്തവ്യക്തികൾ
ശ്രീകുമാരൻ തമ്പി , കെ. മധു , പി. പത്മരാജൻ , ശിവൻ (ഛായാഗ്രാഹകൻ) , സന്തോഷ് ശിവൻ , സംഗീത് ശിവൻ , സഞ്ജീവ് ശിവൻ , മല്ലിക സുകുമാരൻ , പഴയ നടി മീന, വി. ദക്ഷിണാമൂർത്തി , മധു മുട്ടം , അശോകൻ (നടൻ) , എം.ജി. ശ്രീകുമാർ , എം. ജി. രാമകൃഷ്ണൻ , ചെറിയാൻ കൽപകവാടി , ചെങ്ങാരപ്പളളി നാരായണൻപോറ്റി , സി.ബി.സി. വാര്യർ , ഹരിപ്പാട് രാമകൃഷ്ണൻ (കഥകളി), കലാമണ്ഡലം വിജയകുമാരി (നൃത്തം), ലോപമുദ്ര , സുരേഷ് മണ്ണാറശാല (കവി).
, പി.വി. തമ്പി നോവലിസ്റ്റ്, ഏവൂർ പരമേശ്വരൻ ബാലസാഹിത്യം.
ഒളിമ്പ്യൻ അനിൽ കുമാർ, R K കൊട്ടാരത്തിൽ കഥാപ്രസംഗം,
ശ്യാം ഹരിപ്പാട് [പാമ്പ് പിടുത്ത വിധക്തൻ ],  നവ്യ നായർ, sreeletha ഫിലിം സ്റ്റാർ ഹരിപ്പാട് സോമൻ , എഴുത്താളൻ അവലംബം ↑ കൊട്ടാരത്തിൽ ശങ്കുണ്ണിയുടെ ഐതിഹ്യമാലയിൽ മണ്ണാറശാല വിശദമായി പരാമർശിക്കപ്പെടുന്നുണ്ട് Haripad എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നിക്കരാഗ്വ തടാകം ഇംഗ്ലീഷ് വിലാസം https://ml.wikipedia.org/wiki/Lake_Nicaragua
തെക്കു പടിഞ്ഞാറൻ നിക്കരാഗ്വയിലെ ഒരു ശുദ്ധജല തടാകമാണ് നിക്കരാഗ്വ തടാകം .
സമുദ്രനിരപ്പിൽ നിന്നും സുമാർ 32 മീറ്റർ ഉയരത്തിലായി സ്ഥിതിചെയ്യുന്നു.
ഈ തടാകത്തിന് ഏകദേശം 154 കിലോമീറ്റർ നീളവും 63 കിലോമീറ്റർ വീതിയുമുണ്ട് 70 മീറ്റർ ആണ് പരമാവധി ആഴം .
വിസ്തീർണം സുമാർ 8030 ച.
ഏറ്റവും വലിയ തടാകം
മധ്യ- അമേരിക്കയിലെ ഏറ്റവും വലിയ തടാകമായ നിക്കരാഗ്വ, ലോകത്തിലെതന്നെ വിസ്തൃതമായ ഒരു ശുദ്ധജല തടാകം കൂടിയാണ്.
ഏതാണ്ട് ദീർഘവൃത്താകൃതിയിൽ വ്യാപിച്ചിരിക്കുന്ന ഈ തടാകം വീതികുറഞ്ഞ റിവാസ് (Rivas) കരയിടുക്കിനാൽ പസിഫിക് സമുദ്രത്തിൽ നിന്നും വേർതിരിക്കപ്പെട്ടിരിക്കുന്നു.
ഈ കടലിടുക്കിന്റെ പരമാവധി വീതി.
ലവണാംശമുള്ള ജലത്തിൽ മാത്രം കാണപ്പെടുന്ന സ്രാവ്, ടാർപ്പൺ (tarpon) തുടങ്ങിയ മത്സ്യങ്ങളെ നിക്കരാഗ്വ തടാകത്തിൽ കാണാം.
അഗ്നിപർവത പ്രവർത്തനങ്ങളുടെ ഫലമായി സമുദ്രത്തിൽ നിന്നും വേറിട്ട ഈ ജലാശയത്തിലെ ലവണാംശം ക്രമേണ നഷ്ടപ്പെട്ട് ശുദ്ധജലമത്സ്യങ്ങൾക്കും മറ്റു ജലജീവികളൾക്കും ജീവിക്കാൻ അനുയോജ്യമായ ആവാസവ്യവസ്ഥ സംജാതമായി എന്നാണ് നിഗമനം.
തടാകത്തിലെ മറ്റുദ്വീപുകൾ
നിക്കരാഗ്വ തടാകത്തിൽ അനേകം ചെറുദ്വീപുകൾ സ്ഥിതിചെയ്യുന്നുണ്ട്.
പ്രകൃതിമനോഹരമായ ഈ ദ്വീപുകൾ വിനോദ സഞ്ചാരികളുടെ പ്രധാന സന്ദർശനകേന്ദ്രങ്ങളാണ്.
തടാകത്തിന്റെ വടക്ക് സാപറ്റേറ ദ്വീപും (Zapatera) തെക്ക് സോളൻറ്റിനേം (solentiname) ദ്വീപുകളും സ്ഥിതിചെയ്യുന്നു.
ഇവയ്ക്ക് മധ്യേയാണ് ഏറ്റവും വലിയ ദീപായ ഒമെറ്റേപെ (Ometepe)യുടെ സ്ഥാനം.
കൺസപ്സിയോൺ (concepcion), മാഡെറാസ് (Maderas) എന്നീ രണ്ടു അഗ്നിപർവതങ്ങളും ഈ ദ്വീപുകളിൽ സ്ഥിതിചെയ്യുന്നുണ്ട്.
പ്രീ കാംമ്പ്രിയൻ ശിലാരൂപങ്ങളാണ് സാപറ്റേറ ദ്വീപിലെ മുഖ്യആകർഷണം പ്രത്യേക ആകൃതിയിൽ ഇവിടെ നിർമ്മിക്കുന്ന കളിമൺ പാത്രങ്ങൾ ശ്രദ്ധേയമാണ്.
തടാകത്തിന്റെ വടക്കു പടിഞ്ഞാറൻ തീരത്തുള്ള ഗ്രനഡ (granada) നിക്കരാഗ്വയിലെ ഒരു |തുറമുഖമാണ്.
വടക്കു പടിഞ്ഞാറുള്ള മാനാഗ്വ (manague) തടാകത്തിന്റെ ജലനിർഗമനമാർഗ്ഗമായ ടിപിടാപ (Tipitapa) നദി നിക്കാരാഗ്വ തടാകത്തിന്റെ വടക്കുപടിഞ്ഞാറ് വച്ച് തടാകത്തിലേക്ക് പ്രവേശിക്കുന്നു.
സാൻ ജവാൻ നദി (san Juan) ഈ തടാകത്തിലെ ജലം കാരബീയൻ കടലിലെത്തിക്കുന്നു.
അവലംബം പുറത്തേക്കുള്ള കണ്ണികൾ http://vianica.com/go/specials/18-lake-nicaragua.html Archived 2012-04-27 at the Wayback Machine http://www.edicioneslupita.com/nicaragua/lagoi.html Archived 2012-07-23 at the Wayback Machine http://www.britannica.com/EBchecked/topic/413907/Lake-Nicaragua http://digitalcommons.unl.edu/cgi/viewcontent.cgi?article=1001 context=ichthynicar http://www.picsearch.com/pictures/Travel/Nature/Lakes/Lake%20Nicaragua.html Archived 2009-11-19 at the Wayback Machine Images for tarpon വീഡിയോ http://www.youtube.com/watch?v=MFV6BPatWYM കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നിക്കരാഗ്വ തടാകം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നിക്കോളാസ് സർക്കോസി ഇംഗ്ലീഷ് വിലാസം https://ml.wikipedia.org/wiki/Nicolas_Sarkozy
നിക്കോളാസ് സർക്കോസി ഫ്രാൻസിന്റെ 23-ആം പ്രസിഡണ്ടാണ്.
2007 മെയ് 16-നാണ് ഇദ്ദേഹം പ്രസിഡണ്ടായി സ്ഥാനമേറ്റത്.
പ്രസിഡണ്ട് പദത്തിലെത്തുന്നതിനു മുൻപ് സർക്കോസി, 'യുനിയൻ ഫോർ എ പോപ്പുലർ മൂവ്മെന്റ്' എന്ന പാർട്ടിയുടെ നേതാവായിരുന്നു.
മുൻപ് ജാക്ക് ഷിറാക് ഫ്രാൻസിന്റെ പ്രസിഡണ്ടായിരുന്നപ്പോൾ സർക്കോസി മന്ത്രിസഭയിൽ അംഗമായിരുന്നിട്ടുണ്ട്.
ഇറ്റാലിയൻ പ്രധാനമന്ത്രി സിൽവിയൊ ബെർലുസ്കൊനിയുടെ ഫ്രഞ്ച് നിയമവിദഗ്ദ്ധനായും സർക്കോസി സേവനമനുഷ്ഠിച്ചിട്ടുണ്ട്.
മികച്ച പ്രസംഗകനും ധനകാര്യ വിദ്ഗ്ദനുമാണ് ഇദ്ദേഹം.
രണ്ടാ ലോക മഹായുദധത്തിനു ശേഷം ജനിച്ച ആദ്യ ഫ്രഞ്ച് പ്രസിഡണ്ടാണ് സർകൊസി.
ഹങ്കേറിയൻ വംശജനായ ഇദ്ദേഹം കർമം കൊണ്ട് വക്കീൽ ആയിരുന്നു.
പൊതുവെ "സർക്കൊ" എന്നാണ് ഇദ്ദേഹം അറിയപെടുന്നത്.
1955 ജനുവരി 28-നാണ് സർക്കോസിയുടെ ജനനം.
മുൻപ് രണ്ട് വിവാഹം കഴിച്ചിട്ടുള്ള ഇദ്ദേഹം 2008 ഫെബ്രുവരി 2-ന് വിവാഹം കഴിച്ച കാർല ബ്രൂനിയാണ് ഇപ്പോഴത്തെ ഭാര്യ.
പുരസ്കാരങ്ങളും ബഹുമതികളും ഫ്രഞ്ച് ബഹുമതികൾ Legion of Honour Grand Cross (2007—automatic when taking office) Knight (2004) Grand Cross of the National Order of Merit (2007—automatic when taking office) വിദേശ ബഹുമതികൾ Commander of the Order of Leopold ( Belgium ) Order of Stara Planina , first class ( Bulgaria ) Grand Cross of the Order of the Southern Cross ( Brazil ) St. George's Order of Victory ( Georgia ) Grand Cross of the Order of Saint-Charles ( Monaco ) – 25 April 2008 Knight of the Order of the Golden Fleece ( Spain ) – 2011 Grand Cross of the Order of Charles III ( Spain ) – 2004 Collar of the Order of Charles III ( Spain ) – 2009 Commander of the Order of Prince Yaroslav the Wise , first class ( Ukraine ) – 2010 Honorary Knight Grand Cross of the Order of the Bath ( United Kingdom ) – 2008 Other Honours Holy See : Proto-canon of the Papal Basilicas of St. John Lateran and St. Peter's (2007–2012; the post is held ex officio by the French Head of State) Italy : Premio Mediterraneo കുറിപ്പുകൾ കൂടുതൽ വായനയ്ക്ക് , interviews with Michel Denisot , Grand livre du mois 1995 , subject(s): Pratiques politiques—France—1990–, France—Politique et gouvernement—1997–2002 , series: Les dossiers du "Canard enchaîné" 89 Alvarez-Montalvo, Marta (9 July 2004): "¿Quién teme a Nicolas Sarkozy? El ministro de economía francés se postula como próximo candidato a las presidenciales de 2007", in Epoca ([Madrid] : Difusora de Informacion Periodica S.A., DINPESA, 9 July 2004), number 1012, p. 46(2), 3 pages, 829 words, available online , subject(s): Sarkozy, Nicolas (1955–)—Caricatures et dessins humoristiques , Grand Livre du mois 2004, subject(s): Chirac, Jacques (1932–), Sarkozy, Nicolas (1955–), France—Politique et gouvernement—1995– , subject(s): Laïcité—France—1990–, Islam—France—1990– René Dosière, 'L'argent caché de l'Élysée', Seuil, 2007
ഔദ്യോഗിക വെബ്സൈറ്റുകൾ (in French) President of France (in French) Website of the UMP, Sarkozy's party (in French) Official personal website (in French) 2012 campaign website Archived 2018-04-13 at the Wayback Machine (in English) (in French) Address to the General Assembly of the United Nations during the General Debate of the 63rd Session, 23 September 2008.
Nicolas Sarkozy addressed the Assembly both as President of France and as President of the European Union പ്രസ്സ് Radio France International feature Archived 2012-01-31 at the Wayback Machine Sarkozy's 90-minute address to the nation, 6 February 2009 "Hosing Sarkozy" Archived 2009-10-05 at the Wayback Machine an article in the TLS by Sudhir Hazareesingh, 28 November 2007 Interview after One Month in Office Archived 2011-12-14 at the Wayback Machine Le Figaro, 7 June 2007 Sarkozy takes over Chirac's UMP party (BBC News) Profile: Nicolas Sarkozy (BBC News) Nicolas Sarkozy: French Choose the American Way?
by David Storobin Vive this difference Archived 2012-05-03 at the Wayback Machine by Suzanne Fields France's chance , The Economist , 12 April 2007 Letter From Europe- Round 1 Archived 2012-12-16 at archive.today Jane Kramer, The New Yorker , 23 April 2007 On the so-called "rupture" by Sarkozy , Mathieu Potte-Bonneville Pierre Zaoui, Vacarme n°41, Winter 2007 Operation Sarkozy , English version of the famous article published by the Russian news magazine Profile 16 June 2008 The Bettencourt/L'Oréal scandal Radio France Internationale in English French politics no stranger to scandals Radio France Internationale in English L'Oréal, scandals and the far right Radio France Internationale in English Articles and Coverage (Guardian UK) അനുബന്ധ ഉള്ളടക്കം (in Spanish) Extended biography by CIDOB Foundation Archived 2012-05-03 at the Wayback Machine (in French) Some of Sarkozy's quotations (in French) നിക്കോളാസ് സർക്കോസി ഫേസ്‌ബുക്കിൽ ഇന്റർനെറ്റ് മൂവി ഡാറ്റാബേസിൽ നിന്ന് നിക്കോളാസ് സർക്കോസി Appearances on C-SPAN അവലംബം പുറം കണ്ണികൾ Wikimedia Commons has media related to Nicolas Sarkozy .
കേരളത്തിലും ദക്ഷിണേന്ത്യയുടെ പല ഭാഗങ്ങളിലും ആരാധിക്കപ്പെടുന്ന ഒരു പ്രധാന ഹൈന്ദവ മൂർത്തിയാണ് അയ്യപ്പൻ അഥവാ ശാസ്താവ് .
ഹൈന്ദവ വിശ്വാസപ്രകാരം പരമശിവന്റെയും മഹാവിഷ്ണുവിന്റെ സ്ത്രീരൂപമായ മോഹിനിയുടെയും മകനായ ധർമ്മ ശാസ്താവിന്റെ അവതാരമാണ് അയ്യപ്പൻ എന്നാണ് വിശ്വാസം.
പന്തള രാജകുമാരനായ അയ്യപ്പൻ അഥവാ മണികണ്ഠൻ ശബരിമലയിൽ വച്ചു ശാസ്താവിൽ ലയിച്ചു ചേർന്നു എന്നാണ് വിശ്വാസം.
കഠിനമായ ദുരിതങ്ങൾ, ശനിദോഷം എന്നിവ അനുഭവിക്കുന്നവർ ശാസ്താവ് അഥവാ അയ്യപ്പന്റെ ക്ഷേത്രങ്ങളിൽ ദർശനം നടത്തുന്നത് ഗുണകരമാണെന്ന് വിശ്വസിക്കപ്പെടുന്നു.
അയ്യൻ, മണികണ്ഠൻ, ഭൂതനാഥൻ, ശബരീശൻ, അയ്യനാർ, ശനീശ്വരൻ, ചാത്തപ്പൻ എന്നീ പേരുകൾ അയ്യപ്പനുണ്ട്. 'അയ്യൻ', 'അപ്പൻ' എന്നീ പദങ്ങൾ അയ്യപ്പനെ സംബോധന ചെയ്ത് ഉപയോഗിച്ചിരുന്നതാണ് എന്ന് പറയപ്പെടുന്നു. 'അയ്യോ' എന്ന് വിളിക്കുന്നതും അയ്യപ്പനെ തന്നെ.
ആദി ശാസ്താവ്, ധർമ്മ ശാസ്താവ് (അയ്യപ്പൻ), ജ്ഞാന ശാസ്താവ്, കല്യാണ വരദ ശാസ്താവ്, സമ്മോഹന ശാസ്താവ്, സന്താന പ്രാപ്തി ശാസ്താവ്, വേദ ശാസ്താവ്, വീര ശാസ്താവ് എന്നിങ്ങനെ എട്ടു ഭാവങ്ങളിൽ ശാസ്താവ് ആരാധിക്കപ്പെടുന്നു.
ശാസ്താവിനെ ആരാധിച്ചാൽ ശനി തുടങ്ങിയ കഠിനമായ ദുരിതങ്ങളിൽ നിന്നും രക്ഷ ലഭിക്കുമെന്നും, ആപത്തുകൾ ഒഴിയുമെന്നും, മരണാനന്തരം മോക്ഷ പ്രാപ്തി ഉണ്ടാകുമെന്നും വിശ്വസിക്കപ്പെടുന്നു.
ശബരിമല ആദിവാസികളായ മലയരയ ദ്രാവിഡ ഗോത്രങ്ങളുടെ ക്ഷേത്രമായിരുന്നുവെന്നും പിന്നീട് ബൗദ്ധ ക്ഷേത്രമായെന്നും പിന്നീട് ഹൈന്ദവ ക്ഷേത്രമായി മാറിയെന്നും അഭിപ്രായപ്പെടുന്നു.
ശാസ്താവും ചാത്തപ്പൻ എന്ന ദ്രാവിഡ ദൈവവും ഒന്നുതന്നെ.
സാമൂഹിക നരവംശശാസ്ത്രജ്ഞനായ ഡോ. അയ്യപ്പൻ ശാസ്താവിനെ സമന്തഭദ്ര ബോധിസത്വനായാണ് കണക്കാക്കുന്നത്.
കേസരി ബാലകൃഷ്ണ പിള്ളയാകട്ടെ അവലോകിതേശ്വര ബോധിസത്വനായും.
മഹായാന ബുദ്ധമതക്കാരുടെ വിശ്വാസപ്രകാരം സമന്ത്രഭദ്ര ബോധിസത്വന്റെ കടമ അതതു നാടിലെ ജനങ്ങളുടെ സംരക്ഷണമാണ്.
പക്ഷേ ഈ വിശ്വാസങ്ങൾ ഭാരതീയ വിശ്വാസത്തിലും, ഗോത്ര ആരാധനകളിലും ഉണ്ട്.
ശാസ്താവിനെ ദേശ ദൈവം, കുല ദൈവം, കാവൽ ദൈവം എന്നീ രീതിയിൽ ആരാധിയ്ക്കാറുണ്ട്.
കേരളത്തിനെ കാത്ത് രക്ഷിയ്ക്കുന്ന മൂർത്തിയാണ് ശാസ്താവ് എന്നാണ് വിശ്വാസം, ഓരോ ദേശത്തിനും ഓരോ ശാസ്താ സങ്കൽപ്പം ഉണ്ടായിരിയ്ക്കും.
ഈ ശാസ്താ സങ്കൽപ്പം മരത്തിന് ചുവട്ടിലോ,കാവുകളിലോ ആയിരിയിക്കും ഉണ്ടായിരിയ്ക്കുക.
(ശബരിമല അയ്യപ്പനല്ല ഈ ശാസ്താവ്)
രണ്ട് ഭാര്യമാരുള്ള ശാസ്താ സങ്കൽപ്പം ഉണ്ട്, ഈ സങ്കൽപ്പം പൂർണ്ണാ പുഷ്കലാഭാ സമേത ശാസ്താവ് എന്നറിയപ്പെടുന്നു.
(പൂർണ്ണ, പുഷ്കല എന്നീ ഭാര്യമാരോട് കൂടിയ ശാസ്താവ്) , ഒരു ഭാര്യയും ഒരു പുത്രനുമുള്ള ശാസ്താവ് (പ്രഭാ സത്യക സമേതനായ ശാസ്താവ് , പ്രഭാ എന്ന ഭാര്യയും സത്യകൻ എന്ന മകനുമുള്ള ശാസ്താവ്) ഈ ശാസ്താവാണ് ചമ്രവട്ടം (ശംബരവട്ടം) ശാസ്താവ് .
മലപ്പുറം ജില്ലയിലെ ചമ്രവട്ടം എന്ന സ്ഥലത്ത് പുഴക്കരയിലാണ് ചമ്രവട്ടം ശാസ്താവിൻറെ ക്ഷേത്രം ഉള്ളത്.
ശാസ്താവിൻറെ  കളം പാട്ട് നടക്കുന്നത് (ശാസ്താം പാട്ട്) പ്രാദേശിക ശാസ്താവിനാണ്, ശബരിമല അയ്യപ്പന് അല്ല.
ഗൃഹത്തിൻറേയും നാടിൻറേയും സമ്പൽ സമൃദ്ധിയ്ക്കും ഐശ്വര്യത്തിനും നല്ല വിളവ് ലഭിയ്ക്കാനും മഴ ലഭിയ്ക്കാനും അതി വർഷം ഉണ്ടാകാതിരിയ്ക്കാനും ദുരിതങ്ങൾ മാറാനും  ശ്രേയസ്സിനും സൽസന്താനമുണ്ടാകാനും വേണ്ടിയാണ് അയ്യപ്പൻ പാട്ട് നടത്തിയിരുന്നത്.
" പ്രഭാ സത്യക സമേതനായ ശാസ്താ വിൻറെ മന്ത്രം.
ഓം ക്ഷുരികാ കൃപാണ സായക ചാപ കരാബ്ജം
പ്രഭായുതം സസുതം ശ്യാമളമാഭരണാഢ്യം കോമളമാര്യം നമാമി ദേവേശം.
ഒരു കയ്യിൽ താമര പൂവോ, അമൃത കലശമോ  പിടിച്ച് ഇരിയ്ക്കുന്ന ശാസ്താവാണ്  വൈദ്യ ശാസ്താവ് .
( ധന്വന്തരി ഭാവം )
കിരാത ശാസ്താവ് ( കുതിരയുടെ പുറത്ത് വരുന്നവനും അമ്പും വില്ലും ധരിച്ചവനും സുന്ദരനുമായ  ശാസ്താവ് , ഈ ശാസ്താവ് വന ശാസ്താവ്, രേവന്ത മൂർത്തി എന്ന് അറിയപ്പെടുന്നു. ഗ്രാമങ്ങളുടേയോ ദേശങ്ങളുടേയോ ഊരുകളുടേയോ തട്ടകങ്ങളുടേയും  അതിർത്തികളിൽ ഈ ശാസ്താവ് ആയിരിയ്ക്കും പ്രതിഷ്ഠ ) കുതിരാനിൽ ഉള്ള ശാസ്താവ് കിരാത ശാസ്താവ് ആണ്.
ശ്രീ ധർമ്മ ശാസ്താവ്  ഭാര്യമാരായ പൂർണ്ണ, പുഷ്ക്കല എന്നിവരോടൊപ്പം.
( പൂർണ്ണാ പുഷ്ക്കലാഭാ സമേത ശ്രീധർമ്മ ശാസ്താവ് )  ഗംഗൈകൊണ്ടചോളപുരത്തെ മ്യൂസിയത്തിൽ നിന്നും.
ജാതിമതഭേദമന്യേ ആർക്കും പ്രവേശിക്കാവുന്ന അമ്പലമാണ് ശബരിമല.
എങ്കിലും  പൂജ ചെയ്യുന്ന മേൽശാന്തിയും കീഴ്ശാന്തിയും  തന്ത്രിയും ഒക്കെ ഏതെങ്കിലും ബ്രാഹ്മണ  കുടുംബത്തിലുള്ളവർ മാത്രമേ ആകാറുള്ളൂ.
പൂജയും വേദവും ഒക്കെ പഠിച്ചിട്ടുള്ള മറ്റു ജാതി വിഭാഗങ്ങളിൽ നിന്നുള്ള  ആളുകൾ കേരളത്തിൽ ഉണ്ടെങ്കിലും  ബ്രാഹ്മണ കുടുംബത്തിൽ നിന്നും മാത്രമേ  ശബരിമലയിലെ തന്ത്രിയെയും മേൽശാന്തിയെയും തെരഞ്ഞെടുക്കാറുള്ളൂ.
ശബരിമല അടക്കം ഉള്ള ക്ഷേത്രങ്ങളിൽ മതേതര സങ്കൽപ്പം ഉണ്ട്.
2018 സെപ്റ്റംബർ 28-ന് സുപ്രീം കോടതി ഭരണഘടനാ ബഞ്ച് വിധിപ്രകാരം ശബരിമലയിൽ എല്ലാപ്രായത്തിലുമുള്ള സ്ത്രീകൾക്ക് പ്രവേശനം അനുവദിച്ചു.
പക്ഷെ തുടർന്നും ക്രമസമാധാന പ്രശ്നങ്ങൾ കാരണം ഇവിടെ യുവതികൾ പ്രവേശിക്കുന്നില്ല.
അയ്യൻ എന്നത് പാലിയിലെ അയ്യ എന്ന പദത്തിൽ നിന്ന് ഉത്ഭവിച്ചതാണ്.
സംസ്കൃതത്തിലെ ആര്യഃ എന്ന പദത്തിന് സമാനമായ പാലി പദമാണ് 'അയ്യ'.
ഇതാണ് ദ്രാവിഡീകരിച്ച് അയ്യനും അയ്യപ്പനും ആയത്.
ശാസ്താവ് എന്നത് ബുദ്ധന്റെ പര്യായമായും ഉപയോഗിക്കുന്നു.
ആചാര്യൻ എന്നാണ് അർത്ഥം.
ബുദ്ധതത്വങ്ങൾ പഠിപ്പിക്കുക വഴി ആചാര്യൻ എന്ന പര്യായം ബുദ്ധനു ലഭിച്ചു.
അയ്യപ്പൻ എന്ന പേര് വിഷ്ണു എന്നർത്ഥം വരുന്ന അയ്യ എന്ന വാക്കും ശിവൻ എന്നർത്ഥം വരുന്ന അപ്പ എന്ന വാക്കും ഏകോപിച്ച് ഉണ്ടായിട്ടുള്ളതാണ് എന്നാണ് ഐതിഹ്യം.
ചരിത്രം ശാസ്താവ്, കൃഷ്ണപുരം കൊട്ടാരത്തിൽ നിന്നും
സംഘകാലത്തെ ആറ് തിണകളിലൊന്നായ കുറിഞ്ഞിയിൽ ആരാധിക്കപ്പെട്ടിരുന്ന ' ചേയോൻ ' മലയാളനാട്ടിൽ ചാത്താവ് ( തെക്കൻ കേരളത്തിൽ ) അല്ലെങ്കിൽ ചാത്തൻ (വടക്കൻ കേരളത്തിൽ) ആയിമാറിയെന്നും, സംസ്കൃതത്തിൻ്റെ വരവോടെ ചാത്താവ് ശാസ്താവ് ആക്കപ്പെന്നും കരുതപ്പെടുന്നു.
തമിഴ്നാട്ടിൽ മുരുകനായി മാറിയതും ഇതേ ചേയോൻ തന്നെ.
ബുദ്ധമതത്തിൻ്റെ ക്ഷയവും ഇതും ബന്ധപ്പെടുത്തി ചിന്തിക്കുമ്പോൾ ഈ നിരീക്ഷണം യുക്തമാണെന്ന് പറയുവാൻ സാധിക്കും.
ശാസ്താ ക്ഷേത്രങ്ങൾ കൂടുതലും തെക്കൻ കേരളത്തിലാണെന്നതും വടക്ക് ചാത്തനെ ആരാധിക്കുന്നു എന്നുള്ളതും ഇതിന് ബലമേകുന്നു.
മലയാളനാടിൻ്റെ കാവൽദൈവമായി ശാസ്താവിനെ കണ്ടുവരുന്നു.
ചോളൻമാരാൽ ശബരിമല ഉൾപ്പെടെയുള്ള ശാസ്താ ക്ഷേത്രങ്ങൾ പലപ്പോഴായി തകർക്കപ്പെട്ടിട്ടുള്ളതും ഇതിനാലാണ് എന്ന് പറയപ്പെടുന്നു.
ശാസ്താവ്‌ അഥവാ അയ്യപ്പൻ ഹിന്ദു ദേവനാക്കപ്പെട്ട ബുദ്ധനാണെന്നും അതിനു മുമ്പ് അതൊരു ദ്രാവിഡ ദേവനായിരുന്നു എന്നും ധർമ്മശാസ്താവ് എന്ന പേരിൽ തന്നെ ബുദ്ധനെ കണ്ടെത്താമെന്നാണ്  ചില ചരിത്രകാരന്മാരുടെ അഭിപ്രായം.
എന്നാൽ ഇത് തെറ്റാണെന്നും ബുദ്ധനായല്ല അജീവികളായാണ് ബന്ധം പറയുന്നത് .
മറ്റു ചിലർ ഇതു ഹിന്ദു ദൈവമാണ് എന്നുതന്നെ പറയുന്നു.
അത്തരക്കാരുടെ അഭിപ്രായത്തിൽ, ആര്യ ആഗമനത്തിനുമുമ്പ് ദ്രാവിഡർ ആരാധിച്ചിരുന്ന  പ്രധാന മൂർത്തികളാണ് ഭദ്രകാളിയും വേട്ടേക്കരനും.
മരചുവട്ടിലും ദേശത്തിന് കാവലായും മലനാടിന് തന്നെ കാവലായും സർപ്പങ്ങൾക്കൊപ്പം പൂർവ്വികമായി തന്നെ  ശാസ്താവ് എന്ന സങ്കൽപ്പത്തേയും ആരാധിച്ചിരുന്നു.
ചരിത്രം എഴുതിയ പി.ആർ. രാമവർമ്മ അനുമാനിക്കുന്നത് അയ്യപ്പൻ ക്രിസ്തുവർഷം 1006 ലാണ് ജനിച്ചതെന്നാണ്.
ശാസ്താവ് എന്നത് ബുദ്ധന്റെ പര്യായമായാണ് ഉപയോഗിക്കുന്നു.
ധർമ്മം എന്നത് ബുദ്ധധർമ്മം എന്നതിന്റെ മലയാളീകരിച്ച പദമായും അവർ സൂചിപ്പിക്കുന്നു.
ശബരിമലയിലെ ശാസ്തക്ഷേത്രത്തിലേക്കുള്ള തീർത്ഥാടനത്തിൽ ബുദ്ധമതാചാരങ്ങൾ ആണ്‌ മുന്നിട്ടുനിൽക്കുന്നതെന്നും ചില പണ്ഡിതന്മാർ പ്രസ്താവിക്കുന്നു.
അയ്യപ്പ ഭക്തന്മാർ തീർത്ഥാടനത്തിനു മുൻപ് നാൽപ്പത്തൊന്നു ദിവസത്തെ ബ്രഹ്മചര്യം അനുഷ്ഠിക്കണം എന്നതും ശബരിമലയിലെ പൂജകൾ മലയാള  ബ്രാഹ്മണരാണ്‌ നടത്തി വരുന്നത്‌ എന്നതും തീർത്ഥാടന യാത്രയിലും അനുഷ്ഠാനങ്ങളിലുടനീളവു  ശരണം വിളികൾ ആണ്‌ ഉപയോഗിക്കപ്പെടുന്നതെന്നതും ഇതിന്‌ ഈ  ഹൈദവ ക്ഷേത്രത്തിലെ പ്രത്യേകത ആയി  ചൂണ്ടിക്കാണിക്കുന്നു.
തത്വമസി എന്ന ശാസ്ത്രത്തെ പോലെ ആണ് അവിടത്തെ ആചാരങ്ങൾ
ശബരിമലയിൽ ജാതിവ്യത്യാസം പരിഗണിക്കാറില്ല എന്നതും ശാസ്താക്ഷേത്രങ്ങൾ മിക്കവ വനാന്തർഭാഗങ്ങളിൽ ആണ്‌ എന്നതും ഇതിന്‌ ശക്തി പകരുന്ന മറ്റു തെളിവുകൾ ആണ്‌.
ശാസ്താവിഗ്രഹങ്ങൾക്കും ബുദ്ധവിഗ്രഹത്തിനും ഇരിക്കുന്ന രീതിയിലും രൂപത്തിലും സാമ്യമുണ്ടെന്ന് കാര്യവും ചിലർ ചൂണ്ടിക്കാണിക്കുന്നുണ്ട്‌.
അമരകോശത്തിന്റെ കർത്താവ് ശാസ്താവ് എന്ന പദം ബുദ്ധന്റെ പര്യായമാണ് എന്ന് പറയുന്നുമുണ്ട്.
എന്നാൽ വില്ലാളിവീരൻ, വീരമണികണ്ഠൻ എന്ന സംബോധനകൾ ബൌദ്ധാചാരങ്ങളുമായി ഒത്തുപോകുന്നില്ല എന്നൊരു വാദം നിലവിലുണ്ട്.
പൂർണ അഹിംസാവാദിയായ ശ്രീബുദ്ധന് ഈ സംബോധനകൾ ഒട്ടും യോജിക്കുന്നില്ല എന്നത് ഇവർ എടുത്തുകാട്ടുന്നു.
അതുപോലെ ശരണകീർത്തനത്തിന് വൈദിക പാരമ്പര്യവുമായാണ് എന്ന് അഭിപ്രായപ്പെടുന്നവരും ഉണ്ട് വൈദിക മന്ത്രങ്ങളിലെ ശരണ മന്ത്രങ്ങളെ ഇക്കൂട്ടർ ചൂണ്ടിക്കാട്ടുന്നു.
അയ്യപ്പന്റെ ഇരിപ്പും ബുദ്ധന്റേതു പോലെയല്ല മറിച്ച് യോഗദക്ഷിണാമൂർത്തി, യോഗ നരസിംഹം എന്നിവരുടേതു പൊലെയാണെന്നും അഭിപ്രായമുണ്ട്.
കൂടാതെ പള്ളിവേട്ട, മാളികപ്പുറത്തെ ഗുരുതി എന്നിവയും ബൗദ്ധപാരമ്പര്യത്തിനു വിരുദ്ധമാണ്.
പാണ്ടിനാട്ടിൽ നിന്നും കുടിയേറിയ പന്തളത്തു രാജവംശം കൊല്ലവർഷം 377 (കൃ വ 1202)ലാണ് പന്തളത്തെത്തിയത്.
വാവരുടെ പൂർ‌വികർ പാണ്ടിനാട്ടിൽ നിന്നും കാഞ്ഞിരപ്പള്ളിയിൽ കുടിയേറിയതാകട്ടെ കലി വർഷം 4441 (ക്രി.വ. 1440).
തമിഴ് നാട്ടിലെ അവരാം കോവിലിൽ നിന്നും വാവരുടെ പൂർ‌വികർ കുടിയേറിയത് 500 വർഷം മുൻപു മാത്രമാണെന്നു വിദ്വാൻ കുറുമള്ളൂർ നാരായണ പിള്ള "ശ്രീഭൂതനാഥ സർ‌വ്വസ്വം" എന്ന കൃതിയിൽ പറയുന്നു.
500 കൊല്ലം മുൻപു ജീവിച്ചിരുന്ന"മലയാളി സേവക"നായിരുന്നു "വെള്ളാളകുലജാതൻ" അയ്യൻ എന്ന അയ്യപ്പൻ അഷ്ട ശാസ്താക്കന്മാർ
ശാസ്താവിന് പ്രധാനമായും എട്ടു ഭാവങ്ങൾ പറയുന്നു.
ഇവയെ അഷ്ട ശാസ്താക്കന്മാർ എന്ന് പറയുന്നു.
ആദി മഹാശാസ്താവ്, ധർമ്മ ശാസ്താവ് (അയ്യപ്പൻ), ജ്ഞാന ശാസ്താവ്, കല്യാണ വരദ ശാസ്താവ്, സമ്മോഹന ശാസ്താവ്, സന്താനപ്രാപ്തി ശാസ്താവ്, വേദ ശാസ്താവ്, വീര ശാസ്താവ് എന്നിങ്ങനെ എട്ടു ഭാവങ്ങളിൽ ശാസ്താക്കന്മാർ ഉണ്ട്.
ആദി മഹാശാസ്താവ്
ചോളന്മാരണ് ആദി ശാസ്താവിനെ ആരാധിച്ചിരുന്നതായി രേഖയുള്ളത്.
ഇടുപ്പിനും ഇടത് കാലിനും മുകളിൽ ഒരു യോഗപട്ട ധരിച്ച് രണ്ട് ഭാര്യമാരായ പൂർണ്ണയും പുഷ്‌കലയും ഒപ്പം ഇരിക്കുന്നതായാണ് സങ്കൽപ്പം.
ധർമ്മ ശാസ്താവ് (അയ്യപ്പൻ)
കേരളത്തിൽ പൊതുവെ നാം കാണുന്നതും വളരെ പ്രചാരത്തിലുള്ളതുമായ ആരാധനാ മൂർത്തിയാണിത്.
കൂടുതലും ബ്രഹ്മചാരിയായി ആരാധിക്കുന്നുണ്ടെകിലും, ധർമ്മശാസ്താവ് എന്ന സങ്കൽപ്പത്തോടെ ഇരുഭാര്യമാരായ പൂർണ്ണയ്ക്കും പുഷ്പകലയ്ക്കും ഒപ്പവും ആരാധിക്കുന്നു.
ജ്ഞാന ശാസ്താവ്
ജ്ഞാനത്തിൻറെ അധിപനായി രൂപപ്പെടുന്ന ശാസ്താവ്.
ശിവൻറെ ദക്ഷിണാമൂർത്തി എന്ന സങ്കൽപ്പത്തോട് വളരെ സാദൃശ്യം ഉണ്ട്.
ബ്രഹ്മ ദേവനും സരസ്വതി ദേവിയും ഭഗവാനിൽ കുടികൊള്ളുന്നുവെന്നാണ് വിശ്വാസം.
ഭഗവാൻ സരസ്വതിയെപ്പോലെ കൈയ്യിൽ വീണയും, പാദങ്ങളുടെ അരുകിൽ വേദങ്ങളും വെച്ച് യോഗാസനത്തിൽ ഇരിക്കുന്നു.
കല്യാണ വരദ ശാസ്താവ്
ഇരു ഭാര്യമാരോടൊപ്പം ആനപ്പുറത്ത് ഇരിക്കുന്ന ഭഗവാൻ, സ്വയംവര കർത്താവായി (വിവാഹം നടത്തിക്കൊടുക്കുന്ന സ്വരൂപം) സങ്കൽപ്പിച്ചിരിക്കുന്നു.
സമ്മോഹന ശാസ്താവ്
ശാസ്താവിൻറെ ഈ രൂപം ചന്ദ്രൻറെയും ഇന്ദ്രൻറെയും സങ്കൽപ്പത്തെ പ്രതിനിധീകരിക്കുന്നു.
ഇന്ദ്രൻറെ മുമ്പിൽ പ്രത്യക്ഷപ്പെട്ടപ്പോൾ ഇന്ദ്രൻ ശാസ്താവിന് ഐരാവതം നൽകിയതായി പുരാണം.
ഭഗവാന് ചുറ്റുമുള്ള പ്രഭാവലയം ചന്ദ്രൻറെതാണ്.
ഈ സ്വരൂപം ഉത്തമ ദാമ്പത്യവും, സകല ഐശ്വര്യവും നൽകുന്നതിന് സഹായിക്കുമെന്ന് പറയപ്പെടുന്നു.
സന്താനപ്രാപ്തി ശാസ്താവ്